Viganas (audinys)
Viganas (angl. Wigan; vok. Wigan-Einlagestoff) – drobinio pynimo medvilninis menkos ar vidutinės kokybės pastandintas audinys, paprastai apie 130–140 g/m² plotinio tankio. Standinamas paprastai kaučiuku. Naudojamas švarkų, paltų standinimo įdėklams. Audinys pavadintas pagal miestą Viganą (Didžiojo Mančesterio Anglijoje dalis), kuriame pradėtas gaminti. Pirmas žinomas šio audinio pavadinimo paminėjimas užfiksuotas 1771 m.